Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XXI (Στατιστικές του εξωτερικού εμπορίου) της συμφωνίας ΕΟΧ - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για να εξασφαλίσει την απαιτούμενη ασφάλεια δικαίου και ομοιογένεια, η Μικτή Επιτροπή του ΕΟΧ οφείλει να ενσωματώνει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά τη θέσπισή της.

2. Η Μικτή Επιτροπή του ΕΟΧ πρέπει, συνεπώς, να εκδώσει τη συνημμένη απόφαση για την τροποποίηση του παραρτήματος ΧXI της συμφωνίας ΕΟΧ, με την προσθήκη του κεκτημένου που υιοθετήθηκε πρόσφατα στον τομέα των Στατιστικών. Η απόφαση αφορά τις ακόλουθες πράξεις:

32000 R 1917: Κανονισμός (ΕΚ) αριθ. 1917/2000 της Επιτροπής, της 7ης Σεπτεμβρίου 2000, για καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου όσον αφορά τις στατιστικές του εξωτερικού εμπορίου (EE L 229 της 9.9.2000, σ. 14).

3. Η πρόταση περιλαμβάνει προσαρμογή για τα κράτη ΕΟΧ ΕΖΕΣ.

4. Σύμφωνα με το άρθρο 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας ενόψει αποφάσεων με αντικείμενο την επέκταση πράξης του κοινοτικού δικαίου, μέσω εισαγωγής σημαντικών τροποποιήσεων.

5. Το Συμβούλιο καλείται να εγκρίνει το συνημμένο σχέδιο απόφασης με σκοπό την έκδοσή του από τη Μικτή Επιτροπή του ΕΟΧ. Η Επιτροπή ελπίζει ότι, τον Μάιο του 2002, θα μπορέσει να παρουσιάσει τη θέση της Κοινότητας στη Μικτή Επιτροπή του ΕΟΧ.

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XXI (Στατιστικές του εξωτερικού εμπορίου) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής 'η συμφωνία' και, ιδίως, το άρθρο 98,

Εκτιμώντας τα εξής:

(1) Το παράρτημα ΧΧI της συμφωνίας τροποποιήθηκε με την απόφαση αριθ. .../... της Μικτής Επιτροπής του ΕΟΧ της ... [1].

[1] ΕΕ L ...

(2) Ο κανονισμός (ΕΚ) αριθ. 1917/2000 της Επιτροπής, της 7ης Σεπτεμβρίου 2000, για καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου όσον αφορά τις στατιστικές του εξωτερικού εμπορίου [2], όπως διορθώθηκε με την EE L 3 της 6.1.2001, σ. 28, πρέπει να ενσωματωθεί στη συμφωνία.

[2] ΕΕ L 229 της 9.9.2000, σ. 14.

(3) O κανονισμός (ΕΚ) αριθ. 1917/2000 καταργεί από 1ης Ιανουαρίου 2001 τον κανονισμό (ΕΚ) αριθ. 840/96 της Επιτροπής, της 7ης Μαΐου 1996, για καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου όσον αφορά τις στατιστικές του εξωτερικού εμπορίου [3] που έχει ενσωματωθεί στη συμφωνία και η οποία πρέπει, επομένως, να καταργηθεί στο πλαίσιο της συμφωνίας.

[3] ΕΕ L 114 της 8.5.1996, σ. 7.

(4) Ο κανονισμός (ΕΚ) αριθ. 1669/2001 της Επιτροπής, της 20ής Αυγούστου 2001, για την τροποποίηση του άρθρου 3 του κανονισμού (ΕΚ) αριθ. 1917/2000 για καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου όσον αφορά τις στατιστικές του εξωτερικού εμπορίου [4], πρέπει να ενσωματωθεί στη συμφωνία,

[4] ΕΕ L 224 της 21.8.2001, σ. 3.

ΑΠΟΦΑΣΙΖΕΙ:

Άρθρο 1

Το παράρτημα XXI της συμφωνίας τροποποιείται ως εξής:

1. Μετά το σημείο 16 (το κείμενο του σημείου 16 (Κανονισμός (ΕΟΚ) αριθ. 455/88 της Επιτροπής, έχει διαγραφεί) παρεμβάλλεται το ακόλουθο σημείο:

'16α. 32000 R 1917: Κανονισμός (ΕΚ) αριθ. 1917/2000 της Επιτροπής, της 7ης Σεπτεμβρίου 2000, για καθορισμό ορισμένων διατάξεων εφαρμογής του κανονισμού (ΕΚ) αριθ. 1172/95 του Συμβουλίου όσον αφορά τις στατιστικές του εξωτερικού εμπορίου (EE L 229 της 9.9.2000, σ. 14), ο οποίος διορθώθηκε με την ΕΕ L 3 της 6.1.2001, σ. 28, όπως τροποποιήθηκε από:

- 32001 R 1669: Κανονισμός (ΕΚ) αριθ. 1669/2001 της Επιτροπής, της 20ής Αυγούστου 2001 (ΕΕ L 224 της 21.8.2001, σ. 3).

Οι διατάξεις του κανονισμού προσαρμόζονται, για τους σκοπούς της παρούσας συμφωνίας, ως εξής:

α) Η μνεία του κανονισμού (ΕΚ) αριθ. 2454/93 στο άρθρο 6 παράγραφος 1δεν εφαρμόζεται.

β) Στο άρθρο 7 παράγραφος 1 στοιχείο α) προστίθεται το ακόλουθο νέο εδάφιο:

'Όσον αφορά τα κράτη της ΕΖΕΣ ως 'χώρα καταγωγής', νοείται η χώρα από την οποία κατάγονται τα προϊόντα, κατά την έννοια των αντίστοιχων εθνικών κανόνων καταγωγής.'

γ) Στο άρθρο 9 παράγραφος 2 προστίθεται το ακόλουθο νέο εδάφιο:

'Όσον αφορά τα κράτη της ΕΖΕΣ, η 'δασμολογητέα αξία' καθορίζεται σύμφωνα με τους αντίστοιχους εθνικούς κανόνες.'

δ) Το άρθρο 11 παράγραφος 2 δεν εφαρμόζεται.

ε) Το κεφάλαιο 2 του τίτλου ΙΙ (άρθρα 16-19) δεν εφαρμόζεται.

στ) Ο κωδικός αριθ. 7 στο άρθρο 6 παράγραφος 4 στοιχείο α) και 6 παράγραφος 4 στοιχείο β) δεν εφαρμόζεται στο Λιχτενστάιν.

ζ) η 'Aυτοκίνηση' ως τρόπος μεταφοράς δυνάμει του άρθρου 10 παράγραφος 3 δεν εφαρμόζεται για το Λιχτενστάιν.'.

2. Το κείμενο του σημείου 10 διαγράφεται.

Άρθρο 2

Τα κείμενα των κανονισμών (ΕΚ) αριθ. 1917/2000, όπως διορθώθηκε με την ΕΕ L 3 της 6.1.2001, σ. 28 και 1669/2001 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει την , υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [5].

[5] [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος

Οι Γραμματείς της Μικτής Επιτροπής του ΕΟΧ